recursal/SuperWikiNEXT-32B huggingface dataset:
**विकासपीडिया** भारत सरकार द्वारा आरम्भ (आरंभ) की गयी एक वेबसाइट है जो विभिन्न प्रकार की सूचनाएँ प्रदान करती है। यह फरवरी 2014 में आरम्भ की गयी थी। इस पोर्टल का विकास 'भारत विकास प्रवेशद्वार-एक राष्ट्रीय पहल' के एक भाग के रूप में सामाजिक विकास के कार्यक्षेत्रों की सूचनाएँ/ जानकारियाँ और सूचना एवम् प्रौद्योगिकी पर आधारित उत्पाद व सेवाएँ देने के लिए किया गया है। भारत विकास प्रवेशद्वार, भारत सरकार के संचार एवं सूचना प्रौद्योगिकी मंत्रालय के इलेक्ट्रॉनिकी और सूचना प्रौद्योगिकी विभाग (डीईआइटीवाई), की एक पहल और प्रगत संगणक विकास केन्द्र (सी-डैक), हैदराबाद के द्वारा कार्यान्वित है।

यह वेबस्थल हिन्दी (हिंदी), अंग्रेजी, असमिया, मराठी, बांग्ला, तेलुगु, गुजराती, कन्नड, मलयालम, तमिल, मराठी आदि 23 भाषाओं में है। विकासपीडिया में 6 अलग-अलग विषय हैं, कृषि, स्वास्थ्य, शिक्षा, समाज कल्याण, ऊर्जा, और ई-शासन।

बाहरी कड़ियाँ
-------------

* **विकासपीडिया** का जालघर
* सरकार ने स्थानीय भाषाओं में शुरू की विकासपीडिया
* Government launches development information web portal Vikaspedia
* विकासपीडिया से होगा समावेशी विकास

1. ↑  "Indian government launches Vikaspedia". *Techinasia*. 19 फ़रवरी 2014. अभिगमन तिथि 20 फ़रवरी 2014.
ऊत्तुकाड वेंकट सुब्बा अय्यर या ऊत्तुकाड वेंकट कवि (सन् १७००-१७६५) कर्नाटक शास्त्रीय सङ्गीत के महान संगीतकार व‌ रचयिता थे । वे दक्षिण भारत में तमिल नाडु में रहते थे । उन्हें ऊत्तुकाड वेंकट कवि के नाम से भी जाना जाता था । उन्होंने संस्कृत , तमिल और मराठी भाषाओं में कई रचनाएं रची हैं जिनमें से सिर्फ ५०० के आस पास रचनाएं इस समय उपलब्ध है । रचयिता के भाई के परिवार के वंशजों द्वारा उन रचनाओं को एक पीढी से दूसरी पीढी तक पहुंचाया गया । 

वेंकट कवि की रचनाओं से ये समझने को मिलता है कि वे विज्ञान और सङ्गीत के कला में पूरी तरह माहिर थे चाहे किसी भी पहलू से देखें जैसे राग हो या ताल या फिर गीत के बोल ही क्यों न हो । 

उन्हें संस्कृत और तमिल का गहन ज्ञान था । दुर्लभ विषयों की गहराई , उनमें विद्वत्ता और प्रभावशाली तरीके से तथ्यों को प्रस्तुत करने की विधा के लिए वो प्रसिद्ध थे । वो सामान्य रचनाओं ( कृतियों ), तिल्लाना और कावडिच्चिंद शैली जैसे विधाओं को रचने में भी माहिर थे । उन्होंने उन ताल और उन विषयों का प्रयोग किया जिन्हें शायद ही किसी और सामान्य रचयिता ने किया हो । उनकी रचनाएं , कई विषयों और उनसे प्रेरित भावों , पर अत्यंत ही उच्च कोटि के ज्ञान और विद्वत्ता का समन्वय है । नीडामंगलम विद्वान कृष्णमूर्ति भागवतार द्वारा १९५५ में दिए गए एक निदर्शन व्याख्यान , संगीत अकादमी के मद्रास विद्वान समिति ने वेंकट कवि के रचनाओं का एक तथ्य अनुभव किया कि वे सभी रचनाऐं जो वेंकट कवि जी ने रची , वो संत त्यागराज , मुत्तुस्वामी दीक्षित , श्याम शास्त्री की त्रिमूर्ति ( ये सभी १७६० - १८४० के कालखंड में जीवित रहे ) के रचनाओं और सन्त पुरंदरदास ( १४७४ - १५६४ ) के रचनाओं को आपस में जोडने का काम कर रहे हैं ।

वैसे तो उन्हें श्रीकृष्ण जी का एक अनन्य भक्त माना जाता है , क्योंकि अधिकतर रचनाएं इन्होंने श्रीकृष्ण को समर्पित करते हुए रची थीं , लेकिन इन्होंने कई
अन्य देवी देवताओं पर भी सैकडों रचनाएं रचीं हैं 
। कई रचनाएं , जो मनीषी और महापुरुष उनके पहले आए थे , उनके प्रति आदरभाव और विनम्रभाव व्यक्त करते हैं और वे सभी रचनाएं उनके निर्वाणप्राप्त स्थिति , जो उन्हें अनवरत रूप से मिलता रहा , की ओर भी इंगित करते हैं ‌। उनकी रचनाएं उनके बारे मे बहुत ही कम बताती है लेकिन ये जरूर दर्शाती हैं कि वे अध्यात्म और दर्शन शास्त्र की उच्चतम शिखर पर पहुंच चुके थे । कुछ गहनतम अध्ययनों से ये भी पता चला है कि "अलैप्पायुदे कण्णा" , जो राग कानड में एक रचना है , ये रचना , उनकी जीवनी से जुडा हुआ है । उनके श्रीकृष्ण को समर्पित इस रचना और बाकि कई दूसरे रचनाओं से भी ये दिखता है कि ये सभी रचनाओं की कथाएं और स्रोत श्रीमद्भागवत है । उनकी रचनाएं उनकी ईश्वर के प्रति अनन्य भक्तिभावना और ईश्वर से निकटता को दर्शाते हैं , जो वो बहुत ज्यादा अनुभव करते थे ।
**राष्ट्रीय तकनीकी संस्थान**, सूरतकल की स्थापना १९६० में की गई थी तथा २६ जून २००२ को इसे राष्‍ट्रीय प्रौद्योगिकी संस्थान, सूरतकल के रूप में स्तरोन्नत किया गया था। संस्थान, सिविल इंजीनियरिंग, मैकेनिकल इंजीनियरिंग तथा संचार इंजीनियरिंग, धातुकर्मीय इंजीनियरिंग, खनन इंजीनियरिंग, कम्प्यूटर इंजीनियरिंग तथा सूचना प्रौद्योगिकी विषयों में अवर स्नातक पाठयक्रम संचालित करता है। रिपोर्टाधीन वर्ष के दौरान अवर स्नातक पाठयक्रमों हेतु कुल लगभग ४८० छात्र दाखिल किए गए थे। संस्थान २१ स्नातकोत्तर कार्यक्रम भी संचालित करता है। इस संस्थान में पीएच डी कार्यक्रम भी संचालित किए जाते हैं।

सन्दर्भ
-------

1. ↑  "राष्ट्रीय तकनीकी संस्थान, सूरतकल". संस्थान का आधिकारिक जालस्थल. मूल से 16 अप्रैल 2009 को पुरालेखित. अभिगमन तिथि ४ मई २००९. `|access-date=` में तिथि प्राचल का मान जाँचें (मदद)

| * दे
* वा
* सं
राष्ट्रीय प्रौद्योगिकी संस्थान |
| --- |
| 
  **·**  इलाहाबाद   **·**  भोपाल   **·**  कालीकट   **·**  दुर्गापुर   **·**  कुरुक्षेत्र   **·**  जमशेदपुर   **·**  जयपुर   **·**  नागपुर   **·**  श्रीनगर   **·**  सूरत   **·**  सूरतकल   **·**  तिरुचिरापल्ली   **·**  वारांगल   **·**  सिलचर   **·**  हमीरपुर   **·**  जालंधर   **·**  पटना   **·**  रायपुर   **·**  अगरतला   **·**  राउरकेला   **·**   |
कैलिफ़ोर्निया के लावा बेड्ज़ राष्ट्रीय स्थापत्य नामक संरक्षित क्षेत्र की वैलेन्टाइन ग्य्फ़ा में। इसमें ट्यूब की आकृति आसानी से देखी जा सकती है और दिवारों पर उभरी लकीरें लावा बहाव के अलग-अलग स्तर को दर्शा रही हैं।
**लावा ट्यूब** (lava tube) एक प्राकृतिक रूप से बनी हुई पाइप, ट्यूब या सुरंग की आकृति का ढांचा होता है जो लावा बहाव से बन जाता है। यह किसी लावा नहर कि सतह पर ठंडे हुए लावा के जमकर ठोस हो जाने के बाद उसके नीचे लगातार लावा बहते रहने से निर्मित होता है। लावा ट्यूबें सक्रीय हो सकती हैं, यानि किसी ज्वालामुखी के विस्फोटों के समय उस से निकल रहे लावा को बहने का स्थान देती हैं या मृत हो सकती हैं, यानि लावा बहाव बहुत काल से समाप्त हो चुका है और वे ठंडी होकर एक लम्बी गुफ़ा-जैसी सुरंगें बन गई हैं।

विश्व के कई स्थानों पर मृत लावा ट्यूबों में लोग सैर करने जाते हैं और वे पर्यटक स्थलों के रूप में जानी जाती हैं।

इन्हें भी देखें
---------------

* लावा नहर
* लावा
* ज्वालामुखी

सन्दर्भ
-------

1. ↑  Melville, Graeme (1994), Lava tubes and channels of the Earth, Venus, Moon and Mars Archived 2016-06-02 at the Wayback Machine, University of Wollongong, retrieved 2016-04-11
2. ↑  Bunnell, D. (2008). Caves of Fire:Inside America's Lava Tubes. National Speleological Society, Huntsville, AL. ISBN 978-1-879961-31-9.
**राष्ट्रीय मूल्यांकन एवं प्रत्यायन परिषद** (अंग्रेज़ी: National Assessment and Accreditation Council) (NAAC, नैक) एक संस्थान है जो भारत के उच्च शिक्षा, अन्य शिक्षा संस्थानों का आकलन तथा प्रत्यायन (मान्यता) का कार्य करती है। इसकी स्थापना १९९४ में की गयी थी।

परिचय
-----

मूल्यांकन एवं प्रत्यायन को मूलतः किसी भी शैक्षिक संस्था की ‘गुणवत्ता की स्थिति’ को समझने के लिए प्रयोग किया जाता है। वास्तव में यह मूल्यांकन यह निर्धारित करता है कि कोई भी शैक्षिक संस्था या विश्वविद्‌यालय प्रमाणन एजेंसी के द्‌वारा निर्धारित गुणवत्ता के मानकों को किस स्तर तक पूरा कर रहा है।

### गुणवत्ता के मानदंड

शैक्षिक प्रक्रियाओं में संस्था का प्रदर्शन, पाठ्यक्रम चयन एवं कार्यान्वयन, शिक्षण अधिगम एवं मूल्यांकन तथा छात्रों के परिणाम, संकाय सदस्यों का अनुसंधान कार्य एवं प्रकाशन, बुनियादी सुविधाएँ तथा संसाधनों की स्थिति, संगठन, प्रशासन व्यवस्था, आर्थिक स्थिति तथा छात्र सेवाएँ इत्यादि।

सन्दर्भ
-------

1. ↑  Assessment and Accreditation Archived 2015-04-24 at the Wayback Machine (NAAC)

इन्हें भी देखें
---------------

* विश्वविद्यालय अनुदान आयोग

बाहरी कड़ियाँ
-------------

* राष्ट्रीय मूल्यांकन एवं प्रत्यायन परिषद का आधिकारिक जालस्थल
* उच्च शिक्षा में गुणवत्ता मूल्यांकन समय की देन (हर्ष)
* बोर्ड/स्कूल लिस्ट
चित्र:Sanjay bharadwaj.jpgमहान हिन्दीसेवी एवं साहित्यकार संजय भारद्वाज
**संजय भारद्वाज** महान हिन्दीसेवी, समाजसेवी, हिन्दी-साहित्यकार एवं संस्कृतिकर्मी हैं।

परिचय
-----

नाटक, कविता, आलेख, कहानी, समीक्षा की विधा में लेखन करने वाले संजय भारद्वाज की अकादमिक शिक्षा विज्ञान एवं फार्मेसी के क्षेत्र में हुई पर आरंभ से ही हिंदी भाषा और साहित्य के प्रति लगाव रहा।

१९९५ में उन्होंने **हिंदी आंदोलन** की स्थापना की जो पुणे में भारतीय भाषाओं के साहित्यकारों का सबसे बड़ा मंच है। पुणे से प्रकाशित प्रथम हिन्दी पाक्षिक 'विश्वभाषा' का संपादन व प्रकाशन तथा अनेक अन्य पत्रिकाओं के विशेषांकों के अतिथि संपादन के अतिरिक्त उन्होंने पुणे में हिंदी के स्तरीय रंगकर्म के लिए 'भूमिका कलामंच` की स्थापना की। वे अनेक कविसंमेलनों का आयोजन, व्यवस्थापन व संचालन भी कर चुके हैं।

विभिन्न साहित्यिक, सांस्कृतिक पुरस्कारों से सम्मानित संजय विभिन्न स्तरों पर लेखन, दिग्दर्शन, अभिनय, वक्तृत्व, शैक्षिक प्राविण्य, संयोजन फ़ीचर/ विज्ञापन/ धारावाहिक/ फिल्म, के लेखन-दिग्दर्शन, अभिनय व डबिंग के लिए भी जाने जाते हैं।

उनकी समाजसेवा में भी गहरी रुचि है। फुटपाथ पर रहने वाले बच्चों के रात्रि निवास के लिए 'रैन बसेरा' एवं निर्धनतम लोगों को रु. ५/- में अन्न उपलब्ध कराने के लिए 'अन्नपूर्णा' नामक योजनाओं पर भी वे काम कर रहे है। संप्रति वे दो डॉक्युमेंट्री फिल्मों के लेखन-निर्देशन में व्यस्त हैं।

बाहरी कड़ियाँ
-------------

* राष्ट्रभाषा : मनन, मन्थन, मन्तव्य[*मृत कड़ियाँ*] (संजय भारद्वाज का आलेख)
* विकिबुक्स पर **राष्ट्रभाषा : मनन, मंथन, मंतव्य**
**वित्तोरियो दे सिका** (इतालवी: Vittorio de Sika, 7 जुलाई, 1901-17 नवंबर, 1974) एक प्रसिद्ध इतालवी फ़िल्म निर्देशक थे। उनकी गणना नवयथार्थवादी फिल्मकारों की अगली पंक्ति में की जाती है।

जीवनी
-----

वित्तोरियो दे सिका का जन्म इटली के सोरा लाज़ियो के एक बेहद निर्धन परिवार में हुआ था। उन्होंने परिवार की मदद के लिए 19 वर्ष की आयु में रंगमंच के लिए अभिनेता के रूप में काम करना शुरू कर दिया। उन्होंने 1923 में *तातियाना पाव्लोवा* नाम की रंगमंच कंपनी को अपनी सेवाएं देनी शुरू की। रंगमंच पर मिली सफलता से उत्साहित होकर वित्तोरियो दे सिका ने अपनी पत्नी के साथ मिलकर 1933 में अपनी खुद नाट्य मंडली बना ली। इस नाट्य मंडली के प्रदर्शनों के दौरान ही उनकी मुलाकात *सेजोर ज़वात्तिनी* से हुई। ज़वात्तिनी के साथ मिलकर दे सिका ने *शूसाइन* और *द बाइसिकिल थीव्स* जैसी फिल्मों का निर्माण किया।

फिल्म निर्माण
-------------

बतौर अभिनेता दे सिका ने 1940 में ही इतालवी फिल्मों में काम करना शुरू कर दिया था लेकिन फिल्म निर्देशक के रूप में उनकी पहली फिल्म थी *शूसाइन*। इस फिल्म के लिए दे सिका सर्वश्रेष्ट पटकथा के लिए ऑस्कर सम्मान मिला। ऑस्कर में ये पहली विदेशी भाषा की फिल्म थी जिसे पहचान और सम्मान दोनो मिला। इसके दो साल बाद 1948 में प्रदर्शित दे सिका की फिल्म द बाइसिकिल थीव्स ने तो सफलता के नए प्रतिमान ही गढ़ दिए। इस फिल्म को भी सर्वश्रेष्ठ लेखन के लिए ऑस्कर सम्मान मिला लेकिन इससे भी बढ़कर सम्मान की बात ये थी कि इस फिल्म की सफलता के बाद विदेशी भाषा में ऑस्कर सम्मान की स्थायी श्रेणी की स्थापना हो गई। द बाइसिकिल थीव्स की गणना सिनेमा कते इतिहास में 15 सबसे ज्यादा प्रभावकारी फिल्मों में की जाती है।

सम्मान
------

1971 में बर्लिन अंतरराष्ट्रीय फिल्म समारोह में वित्तोरियो दे सिका को इंटरफिल्म ग्रैंड प्रिक्स से सम्मानित किया गया। हालांकि दे सिका को मिले पुरस्कारों और सम्मानों की सूची लंबी है।

* फिल्म *मिराकोलो अ मिलानो* के लिए कान्स फिल्म समारोह का *पाम दी ओर* पुरस्कार
* फिल्म *टीटो* के लिए कान्स फिल्म समारोह का *ओसिस* पुुरस्कार
* फिल्म *अन्ना दी ब्रुकलिन* के लिए बर्लिन अंतरराष्ट्रीय फिल्म समारोह में *गोल्डन बियर* पुरस्कार
* फिल्म *शूसाइन* के लिए *नेस्ट्रो डी अर्जेंटो* का सर्वश्रेष्ठ निर्देशक का पुरस्कार
* फिल्म *शूसाइन* के लिए ऑस्कर सम्मान
* फिल्म *द बाइसिकिल थीव्स* के लिए ऑस्कर सम्मान
* फिल्म *लेरी, ओगी,दोमनी* के लिए ऑस्कर सम्मान
* फिल्म *गियार्दिनो दे फ़िन्जी-कॉन्तिनी* के लिए ऑस्कर सम्मान

'द बाइसिकिल थीव्स' के कुछ दृश्य
-------------------------------

* मिल गई साइकिल, परिवार सलामत मिल गई साइकिल, परिवार सलामत
* काम पर पहला दिन काम पर पहला दिन
* चोरी गई साइकिल की तलाश में चोरी गई साइकिल की तलाश में
* चोर के पड़ोसी अंतोनियो को धमकाते हुए चोर के पड़ोसी अंतोनियो को धमकाते हुए
* सबकुछ खत्म हो गया सबकुछ खत्म हो गया

सन्दर्भ
-------

1. ↑  "THE BICYCLE THIEF". rogerebert.com. मूल से 14 जुलाई 2017 को पुरालेखित. अभिगमन तिथि 2017-07-27.
2. ↑  "15 MOST INFLUENTIAL FILMS OF ALL TIME". rogerebert.com. मूल से 22 सितंबर 2017 को पुरालेखित. अभिगमन तिथि 2017-07-27.

बाहरी कड़ियां
-------------

* imdb.com पर वित्तोरियो दे सिका
वाहन द्वारा रात में रोशनी दिखाकर तेजी से गाड़ी चलाते समय केवल रोशनी की रेखा का दिखना संवेदी स्मृति है।
**संवेदी स्मृति** एक प्रकार की अवास्तविक स्मृति होती है, यह भ्रम कई बार आंखों के द्वारा दिये गए संकेत का दिमाग में बनने वाली छवि के कारण होता है। जब भी हम कोई गतिशील वस्तु को देखते हैं तो आँख दिमाग को उस छवि का संकेतों के रूप में भेजता है, परन्तु वस्तु के गति में होने के कारण बहुत अधिक संकेत दिमाग को मिलता है और दिमाग समझने के लिए उन संकेतों को सरल कर देता है। जिससे कोई भी वस्तु हमें अधिक गति के समय लंबी और रेखा के रूप में दिखाई देती है। इसे लघु अवधि स्मृति भी कहा जा सकता है।

विशेषता
-------

यह हमारे नियंत्रण में न होकर स्वतः प्रतिक्रिया करता है। उदाहरण के लिए यदि हम कोई वीडियो या फ़िल्म देखते हैं तो सामान्य: कोई भी वीडियो 25 छवि प्रति सेकंड होता है, अर्थात आप हर सेकंड लगभग 25 छवि को देखते रहते हैं वीडियो में। यदि इस प्रकार की विशेषता हमारे दिमाग में नहीं होती तो हमें यह केवल छवि के रूप में ही दिखाई देता या हमें अधिक छवियों का उपयोग करना पड़ता।

इन्हें भी देखें
---------------

* मांसपेशीय स्मृति

सन्दर्भ
-------

1. ↑  Carlson, Neil R. (2010). *Psychology the science of behavior*. Pearson Canada Inc. पृ॰ 232. आई॰ऍस॰बी॰ऍन॰ 9780205645244.
2. ↑  Winkler, Istvan; Nelson Cowan (2005). "From Sensory to Long-Term Memory Evidence from Auditory Memory Reactivation Studies". *Experimental Psychology*. **52** (1): 3–20. डीओआइ:10.1027/1618-3169.52.1.3. `|access-date=` दिए जाने पर `|url= भी दिया जाना चाहिए` (मदद)

बाहरी कड़ियाँ
-------------

| * दे
* वा
* सं
मानव स्मृति |
| --- |
| प्रकार | 

|  |  |
| --- | --- |
| संवेदी स्मृति | 
* *प्रतिध्वनित स्मृति*
* *दृश्य स्मृति*
* *प्रत्यक्षदर्शी स्मृति*

 |
| लघु अवधि स्मृति | 
* *क्रियाशील स्मृति*

 |
| दीर्घकालिक स्मृति | 
* *सक्रिय स्मृति*

 |

 |
██ संपूर्ण  राष्ट्रपति प्रणाली वाले देश ██ अर्ध-अध्यक्षीय प्रणाली वाले देशों ██ संसदीय गणराज्य जहां संसद कार्यकारी अध्यक्ष का चयन करती है ██  नाममात्र राष्ट्राध्यक्ष वाले संसदीय गणराज्य, जहां प्रधानमंत्री प्रमुख कार्यकारी है ██ संवैधानिक राजतंत्र: जहां पारंपरिक शासक एक जन-चयित प्रधानमंत्री के सलाह पर कार्य करता है ██  अर्ध-संवैधानिक राजतंत्र: जहां शासक के अलावा एक अन्य कार्याधिकारी शासन प्रशासन संभालता है, परंतु राजा को भी राजनीतिक अधिकार होते हैं ██ संपूर्ण राजतंत्र ██ एक-दलीय राज्य ██ अस्पष्ट स्थिति: अनंतिम सरकार  अथवा पूर्णतः अलग शासन प्रणाली

|  |
| --- |
| *शृंखला का एक भाग* |
| राजनीति |
| मतपेटी |
| प्राथमिक विषयों
राजनीति लेख के सूचकांक
देश से राजनीति
उपखंड द्वारा राजनीति
राज्यार्थ व्यवस्था
राजनीतिक इतिहास
विश्व के राजनीतिक इतिहास
राजनीतिक दर्शन
 |
| राजनीतिक प्रणाली
अराजकता • पूंजीवाद

सिटी स्टेट • साम्यवाद

लोकतंत्र • सामंतवाद

Feudalism • Mixed economy

तानाशाही • Directorialism

Meritocracy • राजतन्त्र

संसदीय • अध्यक्षीय

अर्ध राष्ट्रपति • धर्मतंत्र
 |
| शैक्षणिक विषय
राजनीति विज्ञान (राजनीतिक वैज्ञानिक)

अंतर्राष्ट्रीय संबंध (सिद्धांत)

तुलनात्मक राजनीति
 |
| लोक प्रशासन
अफसरशाही (गली-स्तर)

Adhocracy
 |
| नीति
लोक नीति (वाद)

सार्वजनिक हित
विदेश नीति
 |
| सरकार के अंग
शक्तियों का पृथक्करण

विधायिका
 कार्यकारिणी

न्यायपालिका
चुनाव शाखा
 |
| सम्बंधित विषय
सार्वभौम राष्ट्र

राजनीतिक व्यवहार का सिद्धांत

राजनीतिक मनोविज्ञान

जीवविज्ञान और राजनीतिक उन्मुखीकरण

राजनीतिक संगठन
 |
| उपश्रेणियाँ
चुनाव प्रणाली

चुनाव।मतदान

संघवाद

सरकार का पर्चा।विचारधारा

राजनीतिक चुनाव प्रचार।राजनीतिक पार्टी
 |
| *प्रवेशद्वार राजनीति* |
| * दे
* वा
* सं
 |

**संवैधानिक राजशाही**, किसी राज्य की उस शासन-प्रणाली को कहते हैं जिसमें सर्वोच्च शासक राजा तो होता है लेकिन उसकी शक्तियाँ किसी संविधान या क़ानून द्वारा सीमित होती हैं, यानि वह अपनी मनमानी से राज नहीं कर सकता। राजा को बांधने वाला क़ानून लिखित या अलिखित हो सकता है। ब्रिटेन और जापान ऐसी संवैधानिक राजशाहीयों के उदाहरण हैं। ऐसे अधिकतर देशों में राजनैतिक शक्तियाँ अक्सर किसी नागरिकों द्वारा चुनी हुई संसद के अधीन होती हैं, इसलिये इन्हें कभी-कभी **संसदीय राजशाही** भी कहा जाता है।

ज्यादातर देशों में राजशाही संवैधानिक हैं लेकिन कुछ देशों में शासन तरह से निरंकुशता या राजतन्त्र है. ऐसे देशों के नाम हैं; स्वाज़ीलैंड (पूर्ण राजतन्त्र), ओमान (पूर्ण राजतन्त्र), दारुस्सलाम (पूर्ण राजतन्त्र), सऊदी अरब (पूर्ण धर्मतन्त्र), वेटिकन (पूर्ण धर्मतन्त्र), कतर (मिश्रित शासन), यूएई (मिश्रित शासन) और बहरीन (मिश्रित शासन)। वर्तमान में, लगभग 44 देशों में राज्य के प्रमुख के रूप में एक सम्राट है. इन 44 राजाओं में शामिल हैं; 3 अफ्रीका में , 6 ओशिनिया में ,10 उत्तरी अमेरिका में ,12 यूरोप में और 13 एशिया में हैं।

अनुयायी देश
-----------

इस नक़्शे में विश्व के वे देश हैं जिनमें संवैधानिक राजशाही है

इन्हें भी देखें
---------------

* संविधान
* पूर्ण राजशाही
* संसदीय गणराज्य
* राष्ट्रपति प्रणाली
* अर्ध-राष्ट्रपति प्रणाली
* गौरवशाली क्रांति

सन्दर्भ
-------

1. ↑  Orr, Campbell, ed. (2002), Queenship in Britain, 1660-1837: Royal Patronage, Court Culture, and Dynastic Politics (illustrated ed.), Manchester University Press, p. 3, ISBN 9780719057694
2. ↑  Schmitt, Carl (2008) [1928], Seitzer, Jeffrey (translator), ed. Constitutional Theory (illustrated ed.), Duke University Press, pp. 313–314, ISBN 9780822340119
3. ↑
**लिली रोज़ बीट्राइस कूपर** (उर्फ़ **एलन**; जन्म 2 मई 1985), जाना जाता है पेशेवर के रूप में **लिली एलेन**, एक अंग्रेजी गायिका, गीतकार, अभिनेत्री और टेलीविजन प्रस्तोता हैं।  वह अभिनेता कीथ एलन और फिल्म निर्माता एलिसन ओवेन की बेटी हैं। एलेन 15 साल की थी जब उसने स्कूल छोड़ दिया और अपने प्रदर्शन और रचनात्मक कौशल को सुधारने पर केंद्रित किया। 2005 में, उन्होंने माइस्पेस में अपनी कुछ रिकॉर्डिंग सार्वजनिक कर दी थी और प्रचार के परिणामस्वरूप बीबीसी रेडियो 1 पर एयरप्ले और रीगल रिकॉर्डिंग के साथ अनुबंध हुआ।

उनकी पहली मुख्यधारा एकल, "स्माइल", जुलाई 2006 में ब्रिटेन एकल चार्ट पर नंबर एक पर पहुंची। उनके पहले रिकॉर्ड, *ऑलराइट*, को अच्छी प्रतिक्रिया मिली, दुनिया भर में 26 लाख से अधिक प्रतियां बिकी और एलेन को ग्रैमी अवार्ड्स, ब्रिट अवार्ड्स और एमटीवी वीडियो म्यूज़िक अवार्ड्स में नामांकन दिया गया। उसने बीबीसी थ्री पर अपनी खुद की टॉक-शो, लिली एलेन एंड फ्रेंड्स, की मेजबानी शुरू कर दी।

उसका दूसरा स्टूडियो एल्बम, *इट्स नाट मी, इट्स यू*, में पहली  के स्का और रेग के प्रभावों के बजाय एक इलैक्ट्रोपॉप महसूस करने के लिए एक शैली बदलाव है। एल्बम यूके एल्बम चार्ट और ऑस्ट्रेलियाई एआरआईए चार्ट्स पर नंबर एक पर शुरू हुआ और समीक्षकों द्वारा,  गायक के संगीत विकास और परिपक्वता को देखते हुए अच्छी तरह से लिया गया। इस से हिट एकल "द फीअर" और "फ़क यू" पैदा की। इस सफलता के  बाद उसने 2010 के ब्रिट अवार्ड्स में ब्रिटिश महिला एकल कलाकार के लिए ब्रिट पुरस्कार प्राप्त किया। एलेन और एमी वाइनहाउस को एक ऐसी प्रक्रिया शुरू करने का श्रेय दिया गया जिसने 2009 में "महिला का वर्ष" मीडिया लेबल का नेतृत्व किया, जिसमें मरकरी पुरस्कार के लिए नामांकित "प्रयोगात्मकता और निडरता" का संगीत बनाने वाली पांच महिला कलाकारों को देखा गया।

सन्दर्भ
-------

1. ↑  Ronamai, Raymond (3 June 2011). "Lily Allen will change her name to Lily Cooper". Entertainment.oneindia.in. मूल से 21 नवंबर 2011 को पुरालेखित. अभिगमन तिथि 24 July 2011.
2. ↑  "All the No. 1s". मूल से 28 जुलाई 2007 को पुरालेखित. अभिगमन तिथि 23 November 2009.
3. ↑  "The rise of a new wave of female singers". Entertainment.timesonline.co.uk. मूल से 15 जून 2011 को पुरालेखित. अभिगमन तिथि 22 September 2014.
यह लेख पूरे भारत के लिए प्रणाली के बारे में है। असम में लागू की गई प्रणाली के लिए, असम के लिए राष्ट्रीय नागरिक रजिस्टर देखें।
**राष्ट्रीय नागरिक पंजी** (NRC) सभी भारतीय नागरिकों का एक रजिस्टर है, इसे 2003-2004 में संशोधित नागरिकता अधिनियम 1955 के अनुसार बनाया गया है। इसे असम राज्य को छोड़कर अभी तक कहीं भी लागू नहीं किया गया है।

असम एक सीमावर्ती राज्य होने के नाते अवैध आव्रजन की अनूठी समस्याएं रहती है। 1951 की जनगणना के आंकड़ों के आधार पर 1951 में राज्य के लिए एनआरसी बनाया गया था। लेकिन बाद में इसका रखरखाव नहीं किया गया। 1983 में अवैध प्रवासी (न्यायाधिकरण द्वारा निर्धारण) अधिनियम को संसद द्वारा पारित किया गया था ताकि असम में अवैध प्रवासियों की पहचान के लिए एक अलग न्यायाधिकरण प्रक्रिया बनाई जा सके। भारत के सर्वोच्च न्यायालय ने 2005 में इसे असंवैधानिक करार दिया, जिसके बाद भारत सरकार ने असम राष्ट्रीय नागरिक रजिस्टर को अद्यतन करने पर सहमति व्यक्त की। एक दशक में अद्यतन प्रक्रिया पर असंतोषजनक प्रगति के बाद, सुप्रीम कोर्ट ने 2013 में प्रक्रिया का निर्देशन किया और उसपर निगरानी शुरू की। असम के लिए अंतिम अद्यतित एनआरसी 31 अगस्त 2019 को प्रकाशित हुई, जिसमें 3.3 करोड़ आबादी में से 3.1 करोड़ नाम थे, जिसमें लगभग 20 लाख आवेदक शामिल थे।

सत्तारूढ़ भारतीय जनता पार्टी ने एनआरसी को पूरे भारत में लागू करने का वादा किया है, लेकिन असम एनआरसी उम्मीदों पर खरा नहीं उतर पाया। यह माना जाता है कि सूची में कई वैध नागरिक बाहर रह गये थे जबकि अवैध प्रवासी शामिल हो गये थे।

राष्ट्रीय जनसंख्या रजिस्टर से अंतर
----------------------------------

राष्ट्रीय जनसंख्या रजिस्टर (NPR) सभी लोगों के विस्तृत रिकॉर्ड के साथ रजिस्टर है और इसमें भारत के किसी भी ग्रामीण या शहरी क्षेत्र में नागरिक और गैर-नागरिक दोनों शामिल हैं। इसके विपरीत, नागरिकों का राष्ट्रीय रजिस्टर (NRC) भारत में और भारत के बाहर रहने वाले भारतीय नागरिकों के विवरण का रजिस्टर है। एनपीआर एक नागरिकता गणना अभियान नहीं है, क्योंकि यह एक विदेशी नागरिक को छह महीने से अधिक समय तक किसी इलाके में रहने का रिकॉर्ड देगा। एनपीआर एक जनसंख्या रजिस्ट्रार है न कि एनआरसी की तरह नागरिक रजिस्ट्रार।

सन्दर्भ
-------

1. 1 2  गुप्ता, चुनाव संबंधी बयानबाजी से परे 2019.
2. ↑  रोयचौधरी, अनिल (21 फरवरी 1981), "राष्ट्रीय नागरिक पंजी, 1951", *आर्थिक और राजनीतिक साप्ताहिक*, **16** (8): 267–268, JSTOR 4369558
3. ↑  NRC की अंतिम सूची: असम के नागरिकों के राष्ट्रीय रजिस्टर पर अपना नाम कैसे और कहाँ से जाँचना है Archived 2019-12-18 at the Wayback Machine, इंडिया टूड़े, 31 अगस्त 2019.
4. ↑  असम में एनआरसी पर भाजपा की चिंता, लेकिन भारत में चाहता है रजिस्टर Archived 2020-01-08 at the Wayback Machine, द डिप्लोमेट, 30 अगस्त 2019.
5. ↑  "NPR vs NRC: All you need to know about the National Population Register".
6. ↑  "Explained: Why NPR isn't NRC, and yet…".

बाहरी कड़ियां
-------------
सऊदी अरब में खेल सऊदी अरब संस्कृति का एक महत्वपूर्ण हिस्सा है और देश कई अंतरराष्ट्रीय खेल प्रतियोगिताओं में भाग लेता है। फुटबॉल एक विशेष रूप से लोकप्रिय खेल है और सऊदी अरब ने तीन मौकों पर एशियाई कप जीता है, जबकि क्रिकेट और बास्केटबाल जैसे अन्य खेल भी व्यापक रूप से पालन किए जाते हैं। 2010 में सऊदी अरब में महिलाओं के खेल पर प्रतिबंधों को थोड़ा सा कर दिया गया है लेकिन खेल में महिला भागीदारी विवादास्पद बनी हुई है।

फुटबॉल
------

चित्र:King Fahd International Stadium, Riyadh, Saudi Arabia, April 2014.jpgरियाद में स्टेडियम
फुटबॉल सऊदी अरब में सबसे लोकप्रिय खेल है। कुछ सऊदी खिलाड़ी वर्तमान में यूरोप में खेलते हैं। सऊदी अरब राष्ट्रीय फुटबॉल टीम सऊदी फुटबॉल फेडरेशन (एसएफएफ) द्वारा शासित है। एसएफएफ सऊदी लीग, और सऊदी अरब कप आयोजित करता है। सऊदी राष्ट्रीय टीम ने 1994, 1998, 2002, 2006 में, और हाल ही में, 2018 में पांच फीफा विश्व कप प्रतियोगिताओं में भाग लिया है। सऊदी टीम ने 1984 में सात एएफसी एशियाई कप प्रतियोगिताओं में भी भाग लिया है। एएफसी से उपलब्धियां कप में 1984, 1988 में चैंपियंस और हाल ही में 1996 में चैंपियंस शामिल थे। सऊदी अरब नियमित रूप से अरब खाड़ी कप, एएफसी चैंपियंस लीग और अरब राष्ट्र कप में भी भाग लेता है।

क्रिकेट
-------

सऊदी अरब में क्रिकेट दूसरा सबसे लोकप्रिय खेल है, जो मुख्य रूप से दक्षिण एशियाई प्रवासियों की बढ़ती संख्या के कारण है जो अपने खाली समय के दौरान खेल खेलते हैं। हालांकि, हाल में क्रिकेट ने कई अरब स्थानीय लोगों जैसे फैक हबीब और नदीम अल नादवी के बीच रुचि पैदा की है, जिन्होंने दोनों राष्ट्रीय स्तर पर सऊदी अरब का प्रतिनिधित्व किया है। वर्तमान में 8000 से अधिक सऊदी क्रिकेटरों हैं, लगभग 20 प्रतिशत स्थानीय अरब हैं, और बाकी के अधिकांश पाकिस्तान, भारत और श्रीलंका जैसे देशों से आते हैं। 2010 से सऊदी अरब ने क्रिकेट की अपनी शैली के लिए काफी प्रसिद्धि प्राप्त की है, क्योंकि इसने कई क्षेत्रीय टूर्नामेंट जीते हैं, भले ही घर के खिलाड़ी केवल कंक्रीट पर खेलते हैं। सऊदी अरब की आज तक की सबसे बड़ी जीत सितंबर 2016 में थी, जहां उन्होंने 141 रनों से नामीबिया के राष्ट्रीय पक्ष को हराया। 2 महीने बाद उन्होंने अपनी पहली बड़ी श्रृंखला भी जीती जो कि क्वाड्रैंगुलर श्रृंखला के रूप में आया जिसमें ,केन्या, युगांडा और कतर भी शामिल थे।

बास्केटबॉल
----------

सऊदी अरब में बास्केटबॉल भी एक लोकप्रिय खेल है। सऊदी प्रीमियर लीग कई खिलाड़ियों का घर रहा है जिन्होंने एफआईबीए एशिया चैंपियनशिप में भाग लिया और एनएमए-खिलाड़ियों जैसे महमूद अब्दुल-रौफ को भी आकर्षित किया।

पेशेवर कुश्ती
-------------

सऊदी अरब में पेशेवर कुश्ती एक पहचानने योग्य मामूली खेल रहा है| देश ने यू.एस. स्थित पदोन्नति द्वारा एक कार्यक्रम की मेजबानी की है, जेद्दाह में डब्ल्यूडब्ल्यूई ने 27 अप्रैल, 2018 को ग्रेटेस्ट रॉयल रंबल को संबोधित किया।

संदर्भ
------

1. ↑  WWE.com staff (April 4, 2018). "Greatest Royal Rumble to stream on WWE Network Friday, April 27, at 12 p.m. ET/9 a.m. PT". *WWE*. मूल से 16 जून 2018 को पुरालेखित. अभिगमन तिथि April 4, 2018.
2. ↑  Mike Johnson (March 12, 2018). "WWE NETWORK TO BROADCAST GREATEST ROYAL RUMBLE". *PWInsider*. मूल से 23 मार्च 2018 को पुरालेखित. अभिगमन तिथि March 22, 2018.
3. ↑  "Specialty Matches: Royal Rumble". WWE. मूल से 2 जून 2009 को पुरालेखित. अभिगमन तिथि March 7, 2018.
4. ↑  "Saudi Arabia to host the Greatest Royal Rumble". *Saudigazette*. 14 March 2018. मूल से 17 मार्च 2018 को पुरालेखित. अभिगमन तिथि 16 March 2018.
**राष्ट्रीय प्रकाशिक फाइबर नेटवर्क** (National Optical Fibre Network (NOFN)) वर्ष २०११ में शुरू की गयी भारत सरकार की एक परियोजना है जिसका लक्ष्य भारत की २ लाख पंचायतों को ब्रॉडबैण्ड कनेक्टिविटी प्रदान करना है।

वर्तमान में ओएफसी (ऑप्टिकल फाइबर केबल) कनेक्टिविटी सभी राज्यों की राजधानियों, जिलों, मुख्यालयों और ब्लॉक स्तर तक उपलब्ध है। अब इसे देश के सभी 2,50,000 ग्राम पंचायतों को जोड़ने की योजना है। इसे सार्वजनिक क्षेत्र के उपक्रमों (बीएसएनएल, रेलटेल और पावर ग्रिड) के मौजूदा फाइबर को ग्राम पंचायतों को कनेक्ट करने के लिए जहां तक आवश्यक हो, उपयोग करने और संवर्द्धित फाइबर बिछाने के लिए किया जाएगा। इस प्रकार से ग्राम पंचायतों और प्रखंडों के बीच कनेक्टिविटी के अंतर को कम किया जाएगा।

एनओएफएन का गैर भेदभावपूर्ण उपयोग सभी सेवा प्रदाताओं को प्रदान किया जाएगा। सेवा प्रदाताओं में दूरसंचार सेवा प्रदाताएं (TSPs), आईएसपी, केबल टीवी ऑपरेटरों और सामग्री प्रदाताओं की तरह ग्रामीण क्षेत्रों में विभिन्न सेवाओं को शुरू कर सकते हैं। विभिन्न श्रेणियों के अनुप्रयोगों जैसे कि ई-स्वास्थ्य, ई-शिक्षा और ई-गवर्नेंस आदि के इन ऑपरेटरों द्वारा उपलब्ध कराया जा सकता है।

इस कार्य के लिये भारत ब्राडबैंड नेटवर्क लिमिटेड (Bharat Broadband Network Limited (BBNL)) नामक एक सार्वजनिक क्षेत्र का उपक्रम गठित किया गया। २ लाख पंचायतों को जोड़ने का काम युनाइटेड टेलीकॉम लिमिटेड (UTL) को सौंपा गया है। पहले ऐसा अनुमान था कि यह काम २०१३ तक पूरा हो जायेगा किन्तु यूपीए सरकार ने इसके पूरा होने की तिथि सितम्बर २०१५ तक बढ़ा दी। २०१५ में नयी सरकार द्वारा इसकी समीक्षा की गयी और २०१६ के अन्त तक इसे पूरा करने का लक्ष्य रखा गया।

बाहरी कड़ियाँ
-------------

* भारत ब्राडबैंड नेटवर्क लिमिटेड
* राष्ट्रीय ऑप्टिकल फाइबर नेटवर्क से सम्बंधित महत्वपूर्ण तथ्य
हिंदी में **लछिराम (ब्रह्मभट्ट)** नाम के सात कवियों का उल्लेख मिलता है जिनमें बहुज्ञात और प्रख्यात हैं 19 वीं शती के अमोढ़ा या अयोध्यावाले लछिराम।

लछिराम जन्म संवत् 1898 में पौष शुक्ल 10 को शेखपुरा (जि. बस्ती) में हुआ। पिता पलटन ब्रह्मभट्ट ब्राह्मण थे। राजा अमोढ़ा इनके पूर्वजों को अयोध्या से अमोढ़ा लाए थे। ये कुछ दिन अयोध्या नरेश महाराज मानसिंह (प्रसिद्ध कवि द्विजदेव) के यहाँ रहे। इस कुल में कवियों की परंपरा विद्यमान थी। सं. 1904 में लछिराम लामाचकनुनरा ग्रामवासी (जिला सुल्तानपुर) साहित्यशास्त्री कवि "ईश" के पास अध्ययनार्थ गए। 5 वर्ष वहाँ अध्ययन करने के बाद घर चले आए। फिर इनकी भेंट अयेध्याधिपति राजा मानसिंह "द्विजदेव" से हुई। उन्होंने इन्हें "कविराज" की उपाधि दी और अपना आश्रम भी प्रदान किया। "द्विजदेव" के माध्यम से लछिराम का संपर्क अनेक काव्यरसिक और गुणज्ञ राजाओं से हुआ जिनमें प्रत्येक के नाम पर एक एक रचना इन्होंने की। बस्ती के राजा शीतलाबख्श सिंह ने इन्हें 500 बीघे का "चरथी" गाँव दिया और निवासार्थ मकान भी बनवाया। आज भी इनके वंशज यहाँ रहते हैं। अपने आश्रयदाता राजाओं से कवि को अधिकाधिक द्रव्य, वस्त्राभूषण तथा हाथी, घोड़े आदि पुरस्कार में प्राप्त हुए। लछिराम ने अयोध्या में पाठशाला, राम जानकी का मंदिर और अपने निवासार्थ मकान बनवाया। भाद्रपद कृ. 11 सं. 1961 को अयोध्या में इनका शरीरांत हुआ।

लछिराम रीतिबद्ध परंपरा के आचार्य कवि हैं। उनकी कृतियों में रस, अलंकार, शब्दशक्ति, गुण और वृत्ति आदि रीतितत्वों का लक्षण, उदाहण सहित, सांगोपांग निरूपण हुआ है। अपनी शास्त्रीय दृष्टि के लिए वह संस्कृत में "काव्यप्रकाश", भानुदत्त की "रसमंजरी", अप्पयदीक्षित के "कुवलयानंद" आदि और हिंदी में भिखारीदास तथा केशव आदि के ऋणी कहे जा सकते हैं। ढाँचा पुराना होने पर भी उनकी सहज काव्य प्रतिभा रमणीय भाव दृश्य चित्रण करती है।

बस्ती के राजा शीतलाबख्श सिंह से, जो एक अच्छे कवि थे, बहुत सी भूमि पाई। दरभंगा, पुरनिया आदि अनेक राजधानियों में इनका सम्मान हुआ। प्रत्येक सम्मान करने वाले राजा के नाम पर इन्होंने कुछ न कुछ रचना की है, जैसे, मानसिंहाष्टक, प्रताप रत्नाकर, प्रेम रत्नाकर (राजा बस्ती के नाम पर), लक्ष्मीश्वर रत्नाकर, (दरभंगा नरेश के नाम पर), रावणेश्वर कल्पतरु (गिध्दौर नरेश के नाम पर), कमलानंद कल्पतरु (पुरनिया के राजा के नाम पर जो हिन्दी के अच्छे कवि और लेखक थे) इत्यादि। इन्होंने अनेक रसों पर कविता की है। समस्यापूर्तियाँ बहुत जल्दी करते थे। वर्तमानकाल में ब्रजभाषा की पुरानी परिपाटी पर कविता करनेवालों में ये बहुत प्रसिद्ध हुए हैं।

रचनाएँ
------

रचनाएँ, प्रसादगुणयुक्त ब्रजभाषा में है। कुछ के नाम ये हैं - मुनीश्वर कल्पतरु, महेंद्र प्रतापरस भूषण, रघुबीर विलास, लक्ष्मीश्वर रत्नाकर, प्रतापरत्नाकर, रामचंद्रभूषण, हनुमंतशतक, सरयूलहरी, कमलानंद कल्पतरु, मानसिंह जंगाष्टक और सियाराम चरण चंद्रिका।

इन्हें भी देखें
---------------

* करुणाभरण नाटक
**लघुवलयक** या **खण्डित कृमि** एक बड़ा प्राणी संघ है, जिसमें लघुकृमि, केंच्वा और जलूका सहित 22 सहस्राधिक उपस्थित जातियाँ हैं। ये जातियाँ विभिन्न पारिस्थितिकी के अनुकूल हैं- समुद्री वातावरण में कुछ ज्वारीय क्षेत्रों और जलतापीय छिद्रों के रूप में, अन्य जलीय (लवणीय जल तथा मीठा जल) अथवा स्थलीय; स्वतन्त्र जीव तथा कभी-कभी परजीवी होते हैं। ये अंगतन्त्र स्तर के संगठन को प्रदर्शित करते हैं तथा द्विपार्श्विक सममिति होते हैं। ये त्रिकोरकी क्रमिक पुनरावृत्ति, विखण्डित तथा प्रगुहीय प्राणी होते हैं। इन प्राणियों में अनुदैर्घ्य तथा वृत्ताकार दोनों प्रकार की पेशियाँ पाई जाती हैं जो चलन में सहायता करती हैं।

जलीय लघुवलयक नेरिस में पार्श्विक उपांग (पार्श्वपाद) पाए जाते हैं जो तैरने में सहायता करते हैं। इसमें बन्द परिसंचरण तन्त्र उपस्थित होता है। वृक्कक परासरण नियमन तथा उत्सर्जन में सहायक हैं। तन्त्रिका तन्त्र में एक जोड़ी गुच्छिकाएँ होती है, जो पार्श्व तन्त्रिकाओं द्वारा दोहरी अधर तन्त्रिका रज्जु से जुड़ी होती हैं। नेरीस में नर तथा मादा भिन्न होते हैं लेकिन केंच्वे तथा जलूकों में नर तथा मादा पृथक् नहीं होते (उभयलिंगी) हैं। लैंगिक जनन होता है।

सन्दर्भ
-------
**संपत रामटेके** (1950 - 17 नवंबर 2017) नागपुर , महाराष्ट्र, भारत के एक इंजीनियर और सामाजिक कार्यकर्ता थे। 2018 में, उन्हें सिकल सेल रोग के बारे में जागरूकता बढ़ाने में उनके योगदान के लिए मरणोपरांत पद्म श्री सम्मान दिया गया था।

व्यवसाय
-------

उन्होंने Western Coalfields Limited (WCL) में काम किया और 2010 में एक अधीक्षण अभियंता के रूप में सेवानिवृत्त हुए।

सामाजिक सक्रियता
----------------

रामटेके को सिकल सेल रोग के बारे में जागरूकता बढ़ाने के लिए आंदोलन का मशालदार माना जाता है । यह तब शुरू हुआ जब उनके बेटे को बीमारी का पता चला। 1991 में उन्होंने सिकल सेल सोसाइटी ऑफ इंडिया (SCSI) की स्थापना की और सिकल सेल रोग के बारे में तीन दशकों से जागरूकता बढ़ाने की दिशा में काम किया। उनके प्रयासों के कारण सिकल सेल रोगियों को Rights of Persons with Disabilities Act (2016) में शामिल किया गया।

व्यक्तिगत जीवन
--------------

उनका और उनकी पत्नी का एक बेटा और बेटी है। नवंबर 2017 में कार्डियक अरेस्ट के कारण उनका निधन हो गया।

संदर्भ
------



1. 1 2  "Padma Shri for Bangs and late Ramteke - Times of India". *The Times of India*. मूल से 13 फ़रवरी 2019 को पुरालेखित. अभिगमन तिथि 2019-01-17.
2. ↑  "Vidarbha stalwarts Bangs, Pantawane, late Ramteke honoured with 'Padma Shri'". *thehitavada.com*. मूल से 21 मार्च 2018 को पुरालेखित. अभिगमन तिथि 2019-01-17.
3. 1 2  "Sampat Ramteke, torch bearer for sickle cell patients, passes away - Times of India". *The Times of India*. मूल से 28 जनवरी 2018 को पुरालेखित. अभिगमन तिथि 2019-01-17.
2020 का चित्र। 
**लिली जेन कॉलिन्स** (जन्म: 18 मार्च 1989) ब्रिटिश और अमेरिकी अभिनेत्री हैं। इनका जन्म 18 मार्च 1989 को गिल्डफोर्ड, सरे में अंग्रेज़ संगीतकार फिल कॉलिन्स और उनकी दूसरी पत्नी, जिल टैवेलमैन के यहाँ हुआ था। उनका पालन-पोषण उनकी अमेरिकी माता द्वारा लॉस एंजिल्स में हुआ है। लिली ने दो साल की उम्र में बीबीसी के धारावाहिक *ग्रोइंग पेन्स* में अभिनय करना शुरू किया। 2000 के दशक के अंत में, लिली ने अधिक नियमित रूप से अभिनय और मॉडलिंग शुरू की। उन्होंने खेल सम्बंधित फिल्म *द ब्लाइंड साइड* (2009) में अपनी सहायक भूमिका से पहचान हासिल की। फिर उन्होंने कई फिल्मों में अभिनय किया, जिनमें हॉरर फिल्म *प्रीस्ट* (2011), थ्रिलर फिल्म *एबडक्शन* (2011) और फंतासी फिल्में *मिरर मिरर* (2012) और *द मॉर्टल इंस्ट्रूमेंट्स: सिटी ऑफ बोन्स* (2013) शामिल हैं।

लिली को रूमानी हास्य फिल्म, *रूल्स डोंट अप्लाई* (2016) में भूमिका के लिए समीक्षकों द्वारा सराहा गया। इसके लिये उन्हें गोल्डन ग्लोब अवार्ड में सर्वश्रेष्ठ अभिनेत्री का नामांकन प्राप्त हुआ। उन्होंने *टू द बोन* (2017) में एनोरेक्सिया से पीड़ित युवा महिला का चित्रण किया। वह फिर *एक्सट्रीमली विक्ड*, *शॉकिंगली एविल एंड वाइल* (2019), *टॉल्किन* (2019) और *मैनक* (2020) में दिखाई दीं।

कोलिन्स ने बीबीसी की शृंखला *लेस मिजरेबल्स* (2018-2019) में फैंटाइन की भूमिका निभाई। 2020 से, उन्होंने नेटफ्लिक्स की रोमांटिक कॉमेडी शृंखला *एमिली इन पेरिस* में मार्केटिंग एक्जीक्यूटिव एमिली कूपर की भूमिका निभाई है।

सन्दर्भ
-------

1. ↑  Lansden, Pamela (10 अप्रैल 1989). "Take One". *People*. मूल से 24 सितंबर 2015 को पुरालेखित. अभिगमन तिथि 29 नवंबर 2009.
2. ↑  Russian, Ale (8 मार्च 2017). "Lily Collins: A Look at Her Parents' Failed Marriage". *PEOPLE.com*. मूल से 29 दिसंबर 2020 को पुरालेखित. अभिगमन तिथि 30 जनवरी 2019.
3. ↑  Day, Nate (18 नवंबर 2019). "Lily Collins pays tribute to 'The Blind Side' 10 years after its premiere: 'Forever grateful'". *Fox News*. मूल से 7 जून 2021 को पुरालेखित. अभिगमन तिथि 2021-06-07.
**विष्णु सीताराम सुकथंकर** (1887-1943) संस्कृत के विद्वान एवं भाषावैज्ञानिक थे।

परिचय
-----

प्रारंभिक शिक्षा मराठा हाईस्कूल तथा सेंट जेवियर कॉलज (बंबई) में प्राप्त करने के बाद ये केंब्रिज चले गए, जहाँ इन्होंने गणित में एम.ए. किया। तत्पश्चात्‌ इनका रुझान भाषा विज्ञान एवं संस्कृत साहित्य के अध्ययन की ओर हो गया और ये बर्लिन जा पहुँचे। वहाँ इन्हें प्रोफेसर लूडर्स के अधीन भाषा विज्ञान की विधाओं में अच्छा प्रशिक्षण प्राप्त हुआ। इनके शोध प्रबंध का शीर्षक था 'डाई ग्रैमैटिक शाकटायनाज'। इसमें इन्होंने शाकटायनकृत व्याकरण के प्रथम अध्याय के प्रथम पाद का सटीक विवेचन किया। भारत लौट आने के बाद इनकी नियुक्ति पुरातत्वीय पर्यवेक्षण विभाग में सहायक अधीक्षक के पद पर हो गई। यहाँ इन्होंने कितने ही पूर्व मध्यकालीन शिलालेखों का उद्वाचन और स्पष्टीकरण किया तथा उसे 'एपिग्रैफिआ इंडिका' में प्रकाशित कराया। इसके सिवा इन्होंने सातवाहन राजवंश के इतिहास पर कई महत्वपूर्ण लेख लिखे और महाकवि भास आदि का सम्यक्‌ विवेचन किया।

श्री सुकथंकर की प्रतिभा का पूर्ण विकसित रूप उस समय प्रकट हुआ जब सन्‌ 1925 में इन्होंने भाण्डारकर प्राच्य शोध संस्थान में 'महाभारत मीमांसा' के प्रधान संपादक के रूप में काम करना आरंभ किया। इन्होंने बड़े धैर्य और बड़े परिश्रम के साथ कार्य करते हुए अद्भुत समीक्षात्मक विदग्धता का परिचय दिया और मूल पाठ संबंधी विवेचन की ऐसी विधाएँ प्रस्तुत कीं जिनका प्रयोग उस महाकाव्य के संपादन में कारगर रूप से किया जा सकता था। इनका शुरू में ही यह विश्वास हो गया था कि शास्त्रीय भाषा विज्ञान के जो सिद्धांत यूरोप में निश्चित हो चुके हैं, वे उनके लक्ष्य के लिए पूर्णत: उपयोगी नहीं हो सकते। इनका उद्देश्य इस ग्रंथ के उस प्राचीन मूल पाठ का निर्धारण करना था, जो उपलब्ध विभिन्न पांडुलिपियों के पाठभेदों का उदारतापूर्वक किंतु सावधानी से प्रयोग करने पर उचित जान पड़े। महाभारत मीमांसा (1933) के उपोद्धात में इन्होंने इस संबंध में अपने विचार बड़ी योग्यता से प्रस्तुत किए हैं। इस ग्रंथ के लिए दो पर्वों- आदि पर्व तथा आरण्यक पर्व-का संपादन उन्होंने स्वयं किया था।

बंबई विश्वविद्यालय के तत्वावधान में श्री सुकथंकर महाभारत पर चार व्याख्यान देने वाले थे किंतु तीसरे व्याख्यान के ठीक पहले उनका देहावसान हो गया। ये व्याख्यान इनकी मृत्यु के बाद प्रकाशित किए गए। वास्तव में इनके निधन के दो वर्ष के भीतर ही इनकी सभी रचनाएँ दो जिल्दों में प्रकाशित कर दी गईं। ये अमरीकी प्राच्य संस्था के सम्मानित सदस्य थे तथा प्राग के प्राच्य संस्थान के भी सदस्य थे।

सन्दर्भ
-------

इन्हें भी देखें
---------------

* भाण्डारकर प्राच्य शोध संस्थान
विष्णु धर्मसूत्र
**विष्णु धर्मसूत्र** को 'विष्णु स्मृति' अथवा 'वैष्णव धर्मशास्त्र' भी कहते है। इसमें 100 अध्याय हैं जिनमें से कुछ अध्याय अत्यंत संक्षिप्त हैं। उनमें एक–एक पद्य और एक–एक सूत्र मात्र ही हैं। प्रथम और अन्तिम अध्याय पूर्णतया पद्यात्मक हैं।

वर्णित विषय
-----------

इसमें वर्णित विषयों का विवरण इस प्रकार हैः–

उपक्रम–पृथ्वी का विष्णु के समीप वर्णाश्रम धर्म के उपदेश–हेतु गमन, 
चारों वर्णों और आश्रमों का निरूपण, 
राजधर्म, 
कार्षापण आदि, 
अपराध और उनके लिए दण्ड, 
ऋण लेने वाले तथा देने वाले, ब्याज दर, बन्धक, 
त्रिविध व्यवहार–पत्र, 
साक्षी, 
दिव्य परीक्षाएँ–तुला, अग्नि, जल, विष और कोष, 
12 प्रकार के पुत्र, 
असवर्ण विवाह, सन्तति का जन्म तथा उसकी स्थिति, वर्णसंकर, 
सम्पत्ति–विभाजन, संयुक्त परिवार, पुत्रहीन की स्थिति, स्त्रीधन, 
विभिन्न वर्णीय पत्नियों से उत्पन्न सन्तानों में सम्पत्ति–विभाजन, 
अन्त्येष्टि तथा शुद्धि, 
विवाह के प्रकार, 
नारी धर्म, 
विभिन्न वर्गों की स्त्रियों में परस्पर ऊँच–नीच की स्थिति, 
संस्कार, 
ब्रह्मचारी व्रत, 
आचार्य प्रशंसा, 
वेदारम्भकाल, अनध्याय, 
माता–पिता और आचार्य का सम्मान, 
अन्य सम्मान योग्य व्यक्ति, 
पाप, विविध पातक, नरक, पापों से साध्य रोगादि, 
कृच्छ्र, चान्द्रायणादि, 
वासुदेव भक्त का आचरण, 
बहुविध अपराध और उनके प्रायश्चित्त, 
अघमर्षणादि, 
व्रात्यादि के साहचर्य का निषेध, 
त्रिविध धन, 
गृहस्थ के कर्त्तव्य, आचार, पंचमहायज्ञ आदि, 
स्नातक के व्रत, आत्म संयम की प्ररोचना, 
श्राद्ध, 
गोदानादि, 
कार्त्तिक स्नान, 
दान प्रशंसा, 
कूप, तडागादि के निर्माण की प्रशंसा, 
वानप्रस्थ, 
सन्यास, शरीर विज्ञान, एकाग्रता, 
पृथ्वी और लक्ष्मी के द्वारा वासुदेव प्रशंसा, 
विष्णु धर्मसूत्र का महात्म्य।

विष्णु के गौरव से परिपूर्ण इस धर्मसूत्र पर पौराणिक आचार–विचारों का पुष्कल प्रभाव है। 
प्रतापरूद्रदेवविरचित ‘सरस्वतीविलास’ से ज्ञात होता है कि इस पर भारूचि की प्राचीन व्याख्या कदाचित् थी, जो सम्प्रति अनुपलब्ध है। सम्प्रति केवल नन्द पण्डित प्रणीत ‘वैजयन्ती’ व्याख्या ही प्राप्त होती है।

इसके चार–पाँच संस्करण इस समय उपलब्ध हैं, जिनका विवरण इस प्रकार है– 

* सन् 1881 में कलकत्ता से प्रकाशित जुलियस जॉली के द्वारा संपादित और अंग्रेज़ी में अनूदित तथा ‘वैजयन्ती’ सहित संस्करण। सैक्रेड बुक्स ऑफ दि ईस्ट के सप्तम भाग में भी यही अनुवाद प्रकाशित है।
* जीवानन्द के द्वारा सम्पादित ‘धर्मशास्त्र संग्रह’ के अन्तर्गत प्रकाशित।
* 'विष्णुसंहिता' के रूप में पंचानन तर्करत्न के द्वारा संपादित ‘ऊनविंशति संहिता’ के अन्तर्गत प्रकाशित।
* मनसुखराय मोर के द्वारा प्रकाशित ‘स्मृतिसन्दर्भ’ में विष्णुस्मृति के रूप में उपलब्ध संस्करण।
**संतनदेर बड़ा गिरजाघर** (स्पैनिश: Catedral de Nuestra Señora de la Asunción de Santander, or "Cathedral Basilica of the Assumption of the Virgin Mary of Santander") स्पेन में संतनदेर शहर में स्थित है। इसे गोथिक शैली में बनाया गया है। हालांकि इसमें बाद में सुधार होता रहा है।

इतिहास
------

Cloister
ये एक इतिहासिक गिरजाघर है। इसे 8वीं सदी में एक पहाडी *सेरो दे सोमोर्रोस्त्रो* (Cerro de Somorrostro) पे बनाया गया। इस से पहिले यहाँ एक रोमन कस्बा पोर्टस विकटोरीये लुइलब्रीजेंसींम (Portus Victoriae Iuliobrigensium) मौजूद था। इसके नीचे की मंजिल 12वीं सदी में बनाई गयी थी। इसके अब का वर्तमान मुखौटा अलफोंसो आठवें ने तैयार किया था। इसकी ऊपर की मंजिल 12वीं से 14वीं मंजिल के दौरान बनाई गई। इसमें एक गोथिक मठ भी मौजूद है। 1941ई. में स्पेनी ग्रह युध में इस गिरजाघर का बहुत नुक्सान हुआ।

श्रोत
-----

* Casada Soto, José Luis (ed.), nd: *La Catedral de Santander*. Fundación Marcelino Botín

बाहरी कड़ियाँ
-------------

* Arteguias.com: Santander Cathedral (स्पेनिश)
* Diocese of Santander official website: history (स्पेनिश)
* Campaners.com: Santander Cathedral (स्पेनिश)

सन्दर्भ
-------
**विदिशा** विधानसभा निर्वाचन क्षेत्र, मध्य भारत में मध्य प्रदेश राज्य की 230 विधानसभा निर्वाचन क्षेत्रों में से एक है। यह निर्वाचन क्षेत्र 1957 में मध्य प्रदेश राज्य के विधानसभा क्षेत्रों में से एक के रूप में अस्तित्व में आया। वर्तमान में कांग्रेस के शशांक भार्गव इस निर्वाचन क्षेत्र से विधायक हैं। इस सीट के लिए 2014 के विधानसभा चुनाव में मुख्यमंत्री शिवराज सिंह दो सीटों बुधनी और विदिशा विधानसभा निर्वाचन क्षेत्र से चुनाव लड़ा। दोनो पर जीत के बाद उन्होंने विदिशा सीट से इस्तीफा दे दिया, 2014 में उपचुनाव में कल्याण सिंह ठाकुर जीत हासिल की थी।

विवरण
-----

विदिशा (निर्वाचन क्षेत्र संख्या 144) विदिशा जिले में स्थित 5 विधानसभा क्षेत्रों में से एक है। यह निर्वाचन क्षेत्र वर्तमान में जिले की पूरी विदिशा तहसील और गुलाबगंज तहसील आता है। इसमें कुल 239 पोलिंग बूथ हैं। निर्वाचन क्षेत्र में कुल मतदाता 1,90,472 हैं। 

यह विदिशा (लोकसभा निर्वाचन क्षेत्र) का एक हिस्सा है, इसके अन्तर्गत आने वाले अन्य सात सीटो में बसोड़ा, भोजपुर, सांची,सिलवानी ; बुधनी, इछावर और खातेगांव है।

विधानसभा के सदस्य
-----------------

| विधानसभा | समयांतराल | विधायक | पार्टी |
| --- | --- | --- | --- |
| प्रथम | 1957-1962 | हीरालाल पिप्पल | भारतीय राष्ट्रीय कांग्रेस |
| दूसरा | 1962-1967 | गोरे लाल | हिंदू महासभा |
| तीसरा | 1967-1972 | एस सिंह | भारतीय जनसंघ |
| चौथा | 1972-1977 | सूर्य प्रकाश | भारतीय राष्ट्रीय कांग्रेस |
| पांचवां | 1977-1980 | नरसिंहदास गोयल | जनता पार्टी |
| छठा | 1980-1985 | मोहर सिंह ठाकुर | भारतीय जनता पार्टी |
| सातवाँ | 1985-1990 | मोहर सिंह ठाकुर | भारतीय जनता पार्टी |
| आठवाँ | 1990-1993 | मोहर सिंह ठाकुर | भारतीय जनता पार्टी |
| नौवां | 1993-1998 | मोहर सिंह ठाकुर | भारतीय जनता पार्टी |
| दसवां | 1998-2003 | सुशीला देवी ठाकुर | भारतीय जनता पार्टी |
| ग्यारहवाँ | 2003-08 | गुरुचरण सिंह | भारतीय जनता पार्टी |
| बारहवां | 2008-13 | राघव जी | भारतीय जनता पार्टी |
| तेरहवां | 2013-14 | शिवराज सिंह चौहान  (रिटायर्ड) बुधनी सीट। | भारतीय जनता पार्टी |
| 2014-18 | कल्याण सिंह ठाकुर (उपचुनाव) | भारतीय जनता पार्टी |
| चौदहवां | 2018-अवलंबी | शशांक भार्गव | भारतीय राष्ट्रीय कांग्रेस |

सन्दर्भ
-------

1. ↑  "Madhya Pradesh Legislative Assembly". मूल से 19 सितंबर 2010 को पुरालेखित. अभिगमन तिथि 27 December 2014.
ऑगस्ट्स को डी आर्कीटेक्चुरा पेश करते वित्रुवियस का 1684 में बनाया गया एक चित्र
**मार्क्स वित्रुवियस पॉलिओ**  (इतालवी: Marco Vitruvio Pollione), (जन्म: 80-70 ई.पू. मृत्यु 15 ई.पू. के बाद) पहली शताब्दी में सक्रिय एक रोमन लेखक, वास्तुकार और अभियंता (संभवतः रोम की सैन्य अभियांत्रिकी सेवा में) था। उसके खुद के विवरण के अनुसार उसने रोमन सेना की एक *बैलिस्ता* (तोपची) के तौर पर सेवा की थी। वित्रुवियस ने संभवतः तोपखाना विशेषज्ञ के प्रमुख और मशीनों का वास्तव में संचालन करने वाले *लिबरेटॉर* के तौर पर सेवा की थी। वित्रुवियस को दुनिया का पहला ज्ञात अभियंता (इंजीनियर) माना गया है।

जीवनी और कार्य
--------------

 लिओनार्डो दा विंची का *वित्रुवियन मानव, वित्रुवियस के लेखन से उद्धत, ज्यामिति और मानव शरीर अनुपात पर आधारित एक वृत और एक वर्ग में रेखांकित एक मानव शरीर*
वित्रुवियस के जीवन के बारे में अधिक विवरण उपलब्ध नहीं हैं, यहां तक की उसके पहले नाम मार्क्स और कुलनाम पॉलिओ के बारे में निश्चित तौर पर कुछ कहा नहीं जा सकता। उसके बारे में अधिकतर जानकारी उसकी वास्तुकला पर लिखी दस खंडों की पुस्तक डी आर्कीटेक्चुरा से ही प्राप्त होती है।

संभवत: वित्रुवियस का जन्म एक स्वतंत्र रोमन नागरिक के रूप में कंपानिया में हुआ था और उसने वास्तुकला की शिक्षा प्राप्त की थी। उसके खुद के विवरण के अनुसार उसने जूलियस सीज़र के आधीन रोमन सेना मे एक अभियंता के तौर पर कार्य किया था। वित्रुवियस ने जूलियस सीज़र के नेतृत्व में गृहयुद्ध के दौरान सैन्य वाहनों के निर्माण में सहयोग दिया था। बाद में एक सैन्य अभियंता के तौर पर उसने बैलिस्टी (प्रक्षेपास्त्र) और अन्य आयुधों का स्वतंत्र रूप से अभिकल्पन और विकास किया था। वित्रुवियस की सबसे प्रमुख परियोजनायों में फानो के वित्रुवियस बैसिलिका और रोमन जलसेतु का नाम आता है।

वित्रुवियस की मृत्यु का कोई स्पष्ट प्रमाण नहीं मिलता, इससे यह पता चलता है कि उसके जीवनकाल में उसके काम को किसी ने कोई विशेष मान्यता नहीं दी थी।

*डी आर्कीटेक्चुरा*
------------------

वास्तुकला पर आधारित वित्रुवियस का दस खण्डों के ग्रंथ, डी आर्कीटेक्चुरा "(लैटिन: De architectura libri decem) उस समय लैटिन में वास्तुकला पर उपलब्ध एकमात्र पुस्तक थी जिसे उसने सम्राट ऑगस्टस को उनकी सहायता के आभारस्वरूप समर्पित किया था।

वित्रुवियस ने इस ग्रंथ में यूनानी और रोमन स्थापत्य कला से संबंधित अपने अनुभव और विचारो को संकलित किया है, जो शहरी नियोजन, अभियांत्रिकी, तकनीकी मुद्दों और कलात्मक धारणा के सिद्धांतों पर आधारित हैं।

सन्दर्भ
-------

1. ↑  De Arch. Book 1, preface. section 2
2. ↑  Yann Le Bohec "The Imperial Roman Army" Routledge, pg 49 2000 ISBN 0-415-22295-8  Archived 2010-10-19 at the Wayback Machine
3. ↑  *The art of bridging the gap Archived 2012-01-17 at the Wayback Machine* - *The New Zealand Herald*, Saturday 30 मई 2009

बाहरी कड़ियाँ
-------------
**शुची मुखर्जी** एक भारतीय व्यवसायी हैं, जों कि लाइमरोड के संस्थापक और सीईओ हैं यह एक ई-कॉमर्स और जीवन शैली और सहायक उपकरण वेबसाइट हैं। ३९ वर्ष की आयु में शुचि ने लाइमरोड खोलने की सोची।

शिक्षा
------

शुचि ने अर्थशास्त्र में स्नातक व इकोनॉमिक्स और फाइनेंस में "लन्दन स्कूल ऑफ़ इकोनॉमिक्स" से मास्टर डिग्री हासिल की।

करियर
-----

१९९८ में शुचि ने लेहमन ब्रदर्स इंक के साथ काम की शुरुआत की। उसके बाद उन्होंने वर्जिन मीडिया के साथ काम किया। सूची २००३ में वर्जिन मीडिया से जुड़ गई थी और उन्होंने एक परिवर्तन और व्यवसाय विकास के निदेशक के रूप में वहाँ काम किया था। वर्जिन मीडिया से जुड़ने के बाद उन्होंने एबे इंक के साथ जुड़ कर काम किया। उन्होंने बहुत ही अच्छे काम के लिए, उन्हें स्काइप में निदेशक और कार्यकारी प्रबंधन दल के सदस्य के रूप में पदोन्नत किया गया। २ साल के लिए स्काइप के बाद उन्हें गुम्त्री के प्रबंध निदेशक के रूप में काम किया। शुचि के विभिन्न कंपनियों में काम करने के कारण वह अपना खुद का एक वेंचर खोल पायी।

व्यावसायिक जीवन
---------------

शुचि हरियाणा में अपने पति और २ बच्चो के साथ रहती हैं।

सन्दर्भ
-------

1. ↑  "A Journey From eBay to LimeRaod"
2. ↑  "LimeRoad". www.limeroad.com. Retrieved 2016-12-08.
3. ↑  "Suchi Mukherjee - TechStory".
निर्देशांक: 23°55′00″N 87°32′00″E﻿ / ﻿23.9167°N 87.5333°E﻿ / 23.9167; 87.5333

**बीरभूम** भारत के पश्चिम बंगाल का एक प्रमुख शहर है।

स्थिति : 23°33' से 24°35' उ.अ. तथा 87°10' से 88°2' पू.दे.। यह भारत के पश्चिमी बंगाल राज्य का एक जिला है। इसका क्षेत्रफल 1,757 वर्ग मील तथा जनसंख्या 14,46,158 (1961) है। इसके पश्चिम में संताल परंगना (बिहार), उत्तर में मालदह, पूर्व में मुर्शिदाबाद तथा दक्षिण में वर्धमान जिले स्थित हैं। छोटा नागपुर पठार का पूर्वी किनारा यहाँ तक फैला है। दक्षिण-पूर्व की तरफ जलोढ़ मिट्टी के मैदान तथा पश्चिम की ओर ऊँची ऊँची कटक (रिज़) पहाड़ियाँ मिलती हैं। जलप्रवाह दक्षिण-पूर्व की ओर है। मोर, अजय, हिंगला, ब्राह्मणी एवं द्वारिका आदि नदियाँ बहती हैं। कोई भी नदी नाव चलाने योग्य नहीं है। पूर्व की ओर धान की कृषि अधिक होती है। पश्चिमी भाग बीहड़ तथा अनुपजाऊ है। धान के अलावा मक्का, चना, गन्ना आदि भी पैदा किया जाता है। जलवायु शुष्क रहती है। वार्षिक वर्षा का औसत 57 इंच है। अत: नदियों में बाढ़ अधिक आती है। अजय नदी के किनारे कुछ मात्रा में कोयला तथा पश्चिम की ओर लोहा मिलता है। इसके अलावा चूना पत्थर, अभ्रक, चीनी मिट्टी, बालू पत्थर आदि भी मिलता है। रायपुर, इलाम बाजार, अलुंदा, सूरी आदि में सूती कपड़ा तथा विष्णुपुर, करिधा, तांतिपार आदि में रेशमी कपड़ा बुना जाता है। पूर्व में रेशम उद्योग काफी महत्वपूर्ण है।
एक विशिष्ट मोबाइल साइट स्क्रीन
पिच के साथ
साइट स्क्रीन की स्थिति दिखाने वाला दृश्य
उपयोग में एक साइट स्क्रीन का उदाहरण। गेंदबाज के पीछे की सफ़ेद पृष्ठभूमि बल्लेबाज को लाल गेंद को दिखाने में सक्षम बनाती है।
**साइट स्क्रीन** (Sight Screen) क्रिकेट में उपयोग किया जाने वाला एक उपकरण है, जिसे अक्सर लकड़ी या किसी अन्य सामग्री से बने बड़े फ्रेम पर लकड़ी, पॉली-कार्बोनेट स्लेट या कपड़े की चादर लगाकर उपयोग में लाया जाता है। 
साइट स्क्रीन गेंदबाज़ी के दौरान बल्लेबाजों को एक स्पष्ट दृष्टिकोण प्रदान करने के लिए क्रिकेट मैदान पर गेंदबाज़ के ठीक पीछे स्थित होती है। यह दर्शकों द्वारा बल्लेबाजों का ध्यान भंग किए जाने से भी बचाती है।

आमतौर पर, दो साइट स्क्रीन सक्रिय रूप से मैच के दौरान मैदानी सीमा के ठीक पीछे थोड़ी दूरी पर तैनात की जाती है।
पिच पर गेंदबाज़ी का सामना करने वाले बल्लेबाज के दृष्टिकोण से, एक साइट स्क्रीन सीधे गेंदबाज के अंत में, या सीधे सीमा पर होती है, जबकि दूसरा बल्लेबाज के सीधे पीछे, या लंबी दूरी वाली सीमा पर होती है।

सीमित ओवरों के मैचों जैसे कि एक दिवसीय अंतर्राष्ट्रीय या ट्वेंटी-20 अंतर्राष्ट्रीय में, जो आमतौर पर एक सफेद गेंद से खेला जाता है, के लिए साइट स्क्रीन आमतौर पर काली होती है।
टेस्ट मैचों में, जिसमें खेलने के लिए लाल या गुलाबी गेंद का उपयोग किया जाता है, के लिए साइट स्क्रीन आमतौर पर सफेद होती है।

बहुत से अवसरों पर, साइट स्क्रीन पूरी तरह से बल्लेबाज के लिए महत्वपूर्ण क्षेत्र को कवर करने के लिए पर्याप्त नहीं होती है। कभी-कभार ग्राउंड कीपर मैदान में दर्शकों क्षमता बढ़ाने के लिए साइट स्क्रीन को छोटा कर दिया करते थे। इसी तरह, साइट स्क्रीन का उपयोग प्रदर्शन विज्ञापन के लिए भी किया जाता था।
सीमित ओवरों के मैचों (काली) या टेस्ट मैचों (सफेद) में साइट स्क्रीन के रंग अनुसार प्रदर्शन विज्ञापन को प्रदर्शित किया जाता था।
इसी कारण कहीं अवसरों पर, बल्लेबाजी पक्षों ने अक्सर निराशा व्यक्त की है, खासकर अगर एक तेज गेंदबाज की गेंदबाज़ी के दौरान विशेष रूप से बल्लेबाजों ने गेंद को प्रभावी ढंग से देखने में कठिनाई का अनुभव किया।
2008 में दक्षिण अफ्रीका के इंग्लैंड दौरे के दौरान इन परिस्थितियों में एजबेस्टन क्रिकेट ग्राउंड में एंड्रयू फ्लिंटॉफ के फुलटॉस पर जाक कालिस आउट हो गए, यह एक ऐसी घटना है जिसने उस समय बहुत बहस छेड़ दी थी।
आज के खेल में, आईसीसी द्वारा अनुमोदित टेस्ट मैचों में विज्ञापन केवल विकेट-कीपर के पीछे की साइट स्क्रीन पर लगाने की अनुमति दी जाती है, ताकि इसे हर दूसरे ओवर में हटा दिया जाए और अगले ओवर को दूसरे छोर से खेलने के बाद फिर से बदल दिया जाए।

साइट स्क्रीन बेसबॉल में बेटर आई के लिए एक समान कार्य करता है।

यह सभी देखें
------------

* क्रिकेट शब्दावली
* क्रिकेट के कपड़े और उपकरण

संदर्भ
------

1. ↑  B.R. In the blink of an eye. The Economist.
2. ↑  ESPNcricinfo Staff.For good measure.
3. ↑  Alec Waugh. Talking point for cricket. Sports Illustrated.
4. ↑  Peter English. Bulb breaks on nights in whites. ESPNcricinfo.
5. ↑  Angus Fraser.
 Kallis exposes official blind spot. The Independent.
6. ↑  Test Match Playing Conditions. ESPNcricinfo / International Cricket Council.
7. ↑  Dan Holmes. Origins behind some puzzling baseball terms.[*मृत कड़ियाँ*] Wahoo Sam.